**Z á p i s n i c a**

**zo zasadnutia Rady školy pri ZŠ s MŠ, Školská 1575, Hriňová**

**Dátum: 19.09.2022 o 17:00 hod.**

**Prítomní:** podľa priloženej prezenčnej listiny

**Ospravedlnený:** ICLic. Štefan Gálik

**Hostia:** Mgr. Emília Trebuľová - riaditeľka ZŠ s MŠ Hriňová

**Program:**

1. Informácia o pedagogicko-organizačnom a materiálnom zabezpečení výchovno-vzdelávacieho procesu v školskom roku 2022/2023.

2. Prerokovanie plánu práce a školského poriadku na rok 2022/2023.

3. Rôzne

4. Prijatie uznesení.

Všetkých prítomných členov privítala predsedníčka RŠ Mgr. Mária Fabriková. Všetkých prítomných oboznámila s programom a zasadnutie aj viedla.

1. Informácia o pedagogicko-organizačnom a materiálnom zabezpečení výchovno-vzdelávacieho procesu v školskom roku 2022/2023

Predsedníčka RŠ Mgr. Mária Fabriková prizvala na zasadnutie pani riaditeľku Mgr, Emíliu Trebuľovú, ktorá prítomným sprostredkovala nasledovné štatistické informácie:

* škola má 420 žiakov
* prvý stupeň ZŠ: 9 tried, počet žiakov192 (z toho traja študujú zo zahraničia, dvaja sú z Ukrajiny, jedno dieťa sa vzdeláva individuálnym plánom), traja žiaci sú integrovaní
* druhý stupeň ZŠ: 10 tried, počet žiakov 211 (z toho dvaja študujú zo zahraničia, piati sú z Ukrajiny), šiesti žiaci sú integrovaní
* špeciálne triedy: 3 triedy
* školský klub detí navštevuje 162 detí a má 6 oddelení
* materská škola: 5 oddelení, 104 zapísaných detí (integrovaných 7 detí)
* školská jedáleň vydala v septembri denne 498 jedál, obavy z nízkeho záujmu sa nenaplnili.

Učitelia: - prvý stupeň: 9 učiteľov; špeciálne triedy: traja učitelia; druhý stupeň: 21 učiteľov aj s vedením, z toho 5 na čiastočný úväzok (dvaja novoprijatí učitelia na čiastočný úväzok (Sj, Mat); MŠ: 10 učiteľov, ŠKD: 6 vychovávateliek. Škola zamestnáva aj odborné asistentky, pomocné vychovávateľky.

Nepedagogickí zamestnanci: ZŠ – 10 zamestnancov, školská jedáleň – vedúca + 5 zamestnancov, MŠ – 6 zamestnancov. V škole pracujú aj tréneri, kaplán.

Stále prebieha zber štatistických údajov, vzdelávacích poukazov.

Predsedníčka poďakovala pani riaditeľke za tento štatistický prehľad.

1. Prerokovanie plánu práce a školského poriadku na rok 2022/2023

Predsedníčka RŠ Mgr. Mária Fabriková informovala prítomných o zmene v školskom poriadku ZŠ, jedná sa o bod 13. „Zakazuje sa do školy nosiť na oblečení alebo školských potrebách označenia provokujúce násilie a nenávisť, sexuálne narážky, symboly propagujúce fašizmus, rasizmus, drogy. Svojím zovňajškom sa neusiluje dominovať nad ostatnými žiakmi ( napr. výstredným oblečením, výstredným účesom, farbením vlasov, maľovaním, umelými nechtami, piercingom a pod. )“. K tejto zmene dospela pedagogická rada z toho dôvodu, že riešila neprimerané maľovanie sa, farbenie vlasov, nevhodne oblečených žiakov v nižších ročníkoch druhého stupňa. Táto zmena je už uvedená v školskom poriadku na stránke školy a žiaci sú už s touto zmenou oboznámení.

Ďalšie stretnutie RŠ bolo navrhnuté a odsúhlasené členmi RŠ na obdobie pred Vianocami, termín upresní predsedníčka RŠ.

1. Rôzne

Pani riaditeľka a pani predsedníčka nás informovali o niektorých úspechoch školy

* 2. a 3. miesto v súťaži Divínsky Boyard;
* žiak našej školy je majstrom Slovenska v skoku výšky (na tréningovej príprave sa podieľa aj Mgr. Martin Kliment). O úspechoch našich žiakov škola informuje na webovej stráne školy.

Pán Mgr. Marián Ďurica si upresňoval časy vyučovacích hodín (piata a šiesta hodina), nakoľko mal podnet od rodičov na Mestskom úrade či by to nebolo možné zosúladiť s odchodmi autobusov (dochádzajúce deti niektoré autobusy nestíhajú).

Pán Ing. Roman Gombala upozornil na problém so žuvacím tabakom, ktorý sa vyskytuje aj v našej škole. Vedenie školy o tomto probléme už vie, bolo to aj individuálne riešené. Bolo by vhodné, aby vedenie školy informovalo rodičov o tomto probléme prostredníctvom rodičovských združení.

 Mgr. Eva Malčeková predniesla podnet rodiča či by mohla v MŠ pri ZŠ počas leta fungovať jedna zberná trieda. Z organizačných a ekonomických dôvodov – čerpanie dovoleniek, zabezpečenie stravy, oprava priestorov MŠ - to však nie je možné zabezpečiť inak, ako spôsobom, ktorým to je zabezpečované aj teraz. Vybavenosť materských škôl je porovnateľná, aktuálne je zavedený systém, ktorý je z uvedených dôvodov optimálny (nakoľko majú rodičia možnosť umiestniť svoje dieťa počas leta do všetkých troch MŠ).

1. Prijatie uznesení

Uznesenia z riadneho zasadnutia RŠ:

* Rada školy vzala na vedomie informácie o pedagogicko-organizačnom a materiálnom zabezpečení výchovno-vzdelávacieho procesu v školskom roku 2022/2023
* Rada školy vzala na vedomie zmenu v školskom poriadku ZŠ s MŠ v Hriňovej
* Rada školy opäť zasadne v decembri 2022.

Záver

Predsedníčka Mgr. Mária Fabriková poďakovala členom RŠ a hosťovi Mgr. Emílii Trebuľovej za účasť.

V Hriňovej, dňa 26.09.2022

................................................. ..................................................

Zapísala : Mgr. Eva Malčeková Mgr. Mária Fabriková